REPUBLIKA HRVATSKA

VIROVITIČKO-PODRAVSKA ŽUPANIJA

Srednja škola Marka Marulića Slatina

33520 Slatina, Trg Ruđera Boškovića 16

KLASA: 112-03/20-01/02

URBROJ: 2189-78-01/1-20-01

Slatina, 27. listopada 2020.

Temeljem članka 94. Statuta Srednje škole Marka Marulića Slatina i upute Ministarstva znanosti i obrazovanja od 10. siječnja 2020. godine (KLASA:112-01/19-01/00001, URBROJ:533-01-20-0117), ravnatelj Srednje škole Marka Marulića Slatina dana 27. listopada 2020. godine donio je

***P R O C E D U R U***

***PROVJERE VJERODOSTOJNOSTI ISPRAVA***

***O STEČENIM KVALIFIKACIJAMA PRILIKOM NOVOG ZAPOŠLJAVANJA U SREDNJOJ ŠKOLI MARKA MARULIĆA SLATINA***

***I.***

Prilikom novog zapošljavanja u Srednjoj školi Marka Marulića Slatina provest će se postupak provjere vjerodostojnosti isprava o stečenim kvalifikacijama kandidata.

Postupak provjere isprava iz stavka 1. ove točke neće se provoditi za zapošljavanja do 60 dana.

***II.***

Postupak provjere vjerodostojni isprava provodi se odmah nakon donošenja odluke o prijemu kandidata u radni odnos odnosno nakon sklapanja ugovora o radu, s tim što će se u ugovor o radu ugraditi odredba temeljem koje će se radniku odmah izvanredno otkazati ugovor o radu bez obveze poštivanja otkaznih rokova ukoliko se dokaže da njegova isprava o stečenim kvalifikacijama nije vjerodostojna.

***III.***

Poslove u svezi provjere vjerodostojnosti isprava u obvezi je odraditi tajnik škole.

Zadužuje se voditelj računovodstva škole da u Financijskom planu škole izvrši planiranje financijskih sredstava za plaćanje troškova provjere vjerodostojnosti isprava stečenih kvalifikacija novoprimljenih radnika.

***IV.***

Ove Procedure se primjenjuju od 27. listopada2020. godine i objavit će se na oglasnoj ploči škole.

Ravnatelj:

Ivan Roštaš, prof.

\_\_\_\_\_\_\_\_\_\_\_\_\_\_\_\_\_\_